– Схьадал тхойшинна совдегарша молуш долу уггар тоьлла чай, – аьлла, шемала бегаш бича, гуттар самукъаделира хьешан. И тешаш вацара ерриг Росси 1адийна 1аш волу имам Шемал иштта оьзда г1иллакх долуш стаг хиларх. Россехь нохчий цхьа акха адамаш санна дуьйцура. Цкъацкъа хеталора, там бара царахь цхьаммо чу а иккхина, ша трх олла д1авига , олий. Ткъа х1инца гуш дерш европехь кхунна гиначул а хаза а, оьзда а адамаш дара. Хьенна а мотт а хаьара царна.